open-index/open-wikipedia-markdown huggingface dataset:
Пуризм (умѣня)

**Пуризм** в малярствѣ, вариант кубизма, котрый вывинули во Франции около року 1918 малярь Амеде Озенфан (Amédée Ozenfant) ай архитект и малярь Шарль Едуард Жаннере (Charles-Édouard Jeanneret).
## В малярствѣ
Озенфан и Жаннере, (вецей познатый под псевдом Ле Корбизье), были критично наставлены ку тому, што они назвали декоративнов нахыльов в кубизмѣ, выступали за навернѣня ку ясным, точным, упорядоченым формам, котры бы звыразняли модерну машинну епоху. Их сполочне выступлѣня ся зачало з манифестом *Après le Cubisme* (1918; По кубизмѣ) и шором есейох, опубликованых в роках 1920 аж 1925 в их часописѣ *L'Esprit Nouveau* (Новый дух). В есею под назвов *Пуризм* они означили малярство як «злучѣня очищеных, звязаных и архитектурных зложок». Тота концепция указуе ся в их образах мертвой натуры, в котрых обое выступили зоз чистыма, простыма, целостныма формами. Пуристы очистили фаребну схему, зохабивши лем невтралны закраскы — сѣду, чорну и бѣлу — и монохромны переливы иншой. Фарбу клали гладко, жебы змоцнити импресию безликой объективности. Повторяли ритмичны выгнуты контуры в плечах фляшок и другых предметох на столѣ; нахыляли верх предметох ку зрителю, звыразняли их плоскость. Мотив кругох повтарять ся в розличных отворах фляшок, цѣвок и контайнерох. В такых мертвых натурах усиловали ся скласти «симфонию суладных и архитектурных форем». Пуризм в малярствѣ не мав вызнамных наступникох. Авшак были вецеро малярѣ, котры, як и пуристы, мали пасию одушевляти ся естетиков машин.
## В архитектурѣ

Архитектурный пуризм ся указав двома трендами: 
* рештаврация памятникох и будов в духу оригиналного историчного штилу;
* штил модерной архитектуры без цифрованя.
;Историчны ставбы:При памятниках тото часто захранило реконштруованы будовы од нищѣня и перемѣны на руины (Карлштайн). Але тыж даколи то означало, намѣсто навернутя ку историчной подобѣ будовы, реализацию романтичных идей и фактичне фалшованя историчного вида одрештаврованых будов.
;Модерны ставбы:Модерный архитектурный пуризм первой половкы XX. стороча, усилуе ся максимално очистити будову од декора и звыразнити в конштрукции фарбу и штруктуру ставебного материала. Концьовый ефект мать быти досягнутый минималныма архитектурныма средствами.
;Наступны напрямы:Авшак по часѣ Ле Корбизье синтезовав пуризм в омного важнѣйшый функционализм, котрого сам быв главный представитель. Иншый архитектурный штил, што вырос из пуризма в револучной России, быв конштруктивизм.
 
## См. тыж
* Ле Корбизье
* Кубизм

## Жерела и одказы
* 
* 

## Референции

Катеґорія:Умелецькы напрямы
Катеґорія:Архитектурны штилы
Неологизм

**Неологи́зм** од  *νεολογισμός*, од *νέος* *новый* и *λόγος* *слово*— слово, або вызнам слова ци словозлукы, однедавна взникле в языку, котрого перед тым не было.

;Властности:Неологизмы суть слова,  котры хыблять в словниках, але таке означѣня нич не каже о властностях, котры характерны про неологизмы. В розвитых языках число неологизмох, котре фиксують в новинках и часописах в току едного року, сягать на десяткы тысяч. Тому причина социална потреба поименованя вшиткого нового, што взникло и хоче мати свое мѣсто в системѣ языковых средств. Обычайно неологизмы ся творять на основѣ слов и морфем, котры уже были в языку. Але ся можуть творити ай експериментално, напримѣр, в научно-фантастичной литературѣ. Велика часть неологизмох суть слова, позычены з иншых языкох, одкы пришли тоты новы реалии, котры они означують.
 
;Типология:Розознають *неологизмы денотативны* (тоты означують новы реалии), або *штилистичны* (котры приносять ефект новоты штилу).  В широком вызнамѣ неологизм годен быти лексичным, словотворным,фонетичным, морфологичным и синтаксичным: в узком вызнамѣ неологизмом называють лексичный або семантичный словотвор. Семантичны неологизмы суть слова з активного словного фонда, у котрых ся появлять новы вызнамы. Лексичны неологизмы ся появляють: 
# з властных слов языка через продуктивны словотворны парадигмы;
# перебраньом з чужого языка.

;Неология:Роздѣл лингвистикы, што ся занимать штудиями неологизмох, ся называть *неология*, а в дакотрых штатах (СССР, США, Франция, Япония) были створены ай центры неологии. Неология штудуе активны процесы в лексицѣ и фразеологии.

## Жерела и одказы
* 
* 

## Референции

Катеґорія:Лінґвістіка
Иностранная литература

**Иностранная литература** — литературно-умѣлецкый, сполоченскый журнал Сполку писательох СССР, нынѣ — Российской Федерации (Москва, од року 1955). До року 1943 выходив под назвами “Вестник иностранной литературы”, “Литература мировой революции”, “Интернациональная литература”.

Во функции головного редактора в розличный час были , , , . На сторонах выданя регуларно ся публикують творы ведучых писательох свѣту минулых и нынѣшных. В роздѣлѣ критикы ай публицистикы ся дають обзорны статьи, рецензии на книгы або аналогичны публикации.

В часописѣ “Иностранная литература” по первый раз были напечатаны по русскы  , , , , , , , , ,  и др. “Иностранная литература” придѣлять каждорочны награды лѣпшым майстрам умѣлецкого переклада.
 
## Жерела и одказы
* 
* 
* 

## Референции

Катеґорія:Часописы
Гиндустан

**Гиндустан** — полуостров на югу Азии, переважну часть котрого занимать Индия. Плоха около , од сѣвера на юг простертый на . Сѣверна границя условно лежить од делты Инда ку делтѣ Ганга.

## География
Од запада ся омывать водами Арабского моря, од выхода — Бенгалского залива Индийского океана. Близ юговыходного конця полуострова лежить великый остров Шри-Ланка (стара официална назва котрого до року 1972 была *Цейлон*). Морскый берег Гиндустана переважно низкый, слабо члененый, вздовж него лежать узкы алувиалны ровнины. Внуторны районы занимать *Деканска плоскоровня*, западный поднятый край котрой обрамляють горы *Западны Гаты*, што ся остро обрывають ку Арабскому морю, а выходный — окремы пасма ланца *Выходных Гатох*. Найвысша гора: *Анаймуди*   в пасмѣ Анаймалай на югу полуострова.

## Иншы вызнамы

Персийскы авторы так называли цѣлу Индию, а европскы даколи тыж, але звекша лем територии на сѣвер од *Виндийскых гор*, циже материкову часть. В англоязычной литературѣ Гиндустан даколи означать цѣлый индийскый субконтинент, але частѣйше землѣ на сѣвер од *Виндийскых гор*, а найчастѣйше — историчный регион сѣверного индийского субконтинента — на роздѣл од *Деканской плоскоровни*, южной части индийского субконтинента. Тота область може быти означена конкретнѣйше яко базен пятьох рѣк Пенджаба и *Индо-Гангской низины* . Ся, переважно плодна и густонаселена, низина, положена меджи стѣнами гор, пустыни и моря, была познатым главным центром влады в Южной Азии, де скупена основна часть богатства и физичной енергии. 

## Жерела и одказы
* 
* 
* 

## Референции

Катеґорія:Полуостровы
Немиров (Винницка область)

**Немиров**,  *Немирів* — мѣсто в бывшом Немировском, од 2020 Тульчинском  районѣ Винницкой области, положене на малой рѣцѣ Устя (Замчик), притоку Южного Буга, о 45&nbsp;км од Винницѣ.

## История
Перва споминка в историчном документѣ: 1506. Од  Люблинской унии (1569) належить Польщи, в роках 1672–1699 — Османской империи, в роках 1699–1793 — назад Польщи, а од року1793 — Российской империи и наступницкым штатам. В року 1872 грофы Строгановы выставили найвекшу в цѣлой Подолии цукрову фабрику и заклали паленчарню, з котрой ся вывинула свѣтова значка *Nemiroff*. В року 1923 достав статус мѣстечка. Од року 1985 мать статус мѣста.

## Вызнамны родаци
* Николай Некрасов (1821–1877), русскый поет.

## Жерела и одказы
* 
* 
* 

## Референции


Палац княгині М. Щербатової P1080911.jpg|Палаты Шербатовых
Немирів Палац і парк княгині М. Щербатової 07.jpg|Парк
Електростанція та млин DSCF3277.JPG|Електрарня-млин
Немирів костел 2012.jpg|Римокатолицкый костел
Миколаївський монастир P1090056.jpg|Монастырь св.Миколая 
Немирів (292).jpg|Гимназия
Спирт завод DSCN0233 02.jpg|Шпиритусова фабрика
Водевиль

**Водевиль**,   *vaudeville* — форма легкой музичной драмы з бесѣдным диалогом, помѣшаным зоз популарныма спѣванками, обычайно то легка комедийна едноактовка з анекдотичным парадоксалным сюжетом, динамичныма диалогами, спѣванками-куплетами, танцями.

## Етимология
Термин *водевиль*, походить од назвы долины рѣкы Вир (vau de Vir) во Франции, де ся в XV. ст. первый раз появив тот вид умѣлецкой театралной творбы, близкой до комедии ситуаций, бытовой драмы, комедии-балету, интермедии, фарсу, буфонады, балагана. Подля иншой верзии, походить од назвы варошскых спѣванок —  *voix de ville*. 

## История
Сперву  водевилями называли окремы куплеты з рефреном, якы ся подавали на оживлѣня представлѣнь вандровных театрох, але неодовго ся з того вывинув окремый драматичный жанер. В року 1792 в Парижу отворив ся театер *Vaudeville*, и тото ся стало зачатком цѣлого шора подобных театрох.

В Споеных Штатах од  водевилѣ мали вулгарну, аж и непристойну форму, подавану в корчмах лем про хлопску авдиторию, а в року 1881 в Ню Йорку отворив ся первый достойный театер «чистого вариете», котрый мав нечеканый успѣх, пак до конця стороча таких было уже около 400, справованых ланцами *United Booking Office* и *Orpheum Vaudeville Circuit*. Тот жанер заник в часы великой депресии 

## Жерела и одказы
* 
* 

## Референции

Катеґорія:Литературны жанры
Натурална школа

**Натурална школа** — означѣня нового пруда русского реализма, котрый ся зачав в  роках в России и быв основаный на творчых традициях  и естетицѣ . 

## Взник
Назву *Натурална школа* придумав  и первый раз ся появила в новинцѣ *Северная пчела* , 26.02.1846 в его полемичной статьи з намѣром понизити новый литературный пруд. Але Белинскый придав тому пруду позитивный вызнам, окресливши го як социалну завданку и потребу часу, и зачав  хосновати тоту назву як термин на означѣня рамена русского реализма, звязаного з традициями . Сформованя ся *Натуралной школы* припало на рокы 1842–1845, коли група писательох (, , , , , , ) сполчила ся под идейным вплывом Белинского при часописѣ *Отечественные записки*.

## Характер
Програмныма публикациями им ся стали зборникы *Физиология Петербурга* (ч. 1-2, 1845) и *Петербургский сборник* (1846). Первый из них обсяговав так званы «физиологичны начеркы», циже прямы замеркованя, зарисовкы, штось як знимкы з натуры — физиологию живота великого города. Тот жанер взникнув во Франции в  рокы и вплынув на вывой русского «физиологичного начерка». Зборник *Физиология Петербурга* зображовав типы и каждоденность роботникох, дробных урядникох, декласованого люда столицѣ, а быв проятый критичным позераньом на реалиту. «Петербургский сборник» выникав пестротов жанрох, оригиналностьов молодых талантох.Там была перва повѣсть  *Бедные люди*, дѣла Некрасова, Герцена, Тургенева идр. Од року 1847 органом *Натуралной школы* ся став часопис *Современник*. Манифест *Натуралной школы* быв выкладеный  во вступном словѣ Белинского ку зборнику *Физиология Петербурга*, де Белинскый писав о потребѣ реалистичной литературы, котра бы указовала российску реалиту, але писателѣ мають, по мысли Белинского, не лем знати тоту реалиту, но и добрѣ ю розумѣти, не лем позерати, но и судити. Пропагуючи гоголевскый реализм, Белинский писав, же *Натурална школа* вецей усвѣдомлено, неж то было перед тым, хоснуе метод критичного указаня реалиты, закладеный в сатирѣ .

## Далшый вывой
*Натурална школа* была критикована зо всѣх бокох за «прихылность ку низкому люду», «смѣтьофилство», политичну несполягливость (Булгарин), намѣрено негативный погляд, наслѣдованя найновшой французской литературы. По смерти Белинского (1848) сама назва *Натурална школа* была заказана цензуров. В 1850-ых рокох намѣсто того хосновали термин «гоголевскый напрям». В наступном часѣ термин «гоголевскый напрям» достав ширшый вызнам, як властно *Натурална школа*, став ся синонимом критичного реализма.

## Жерела и одказы
* 
* 
* 

## Референции

Катеґорія:Умелецькы напрямы
Николай Чернышевскый

**Николай Гаврилович Чернышевскый**, *12. юл (24. юл) 1828, Саратов, Российска империя – †17. октобер (29. окт.) 1889, Саратов, Российска империя&nbsp;— российскый литературный критик, револуционарь-демократ, филозоф, публициста, писатель.

Николай Гаврилович Чернышевскый быв сын протоиерея. Учив ся в духовной семинарии в Саратовѣ, а пак абсолвовав историко-филологичну факулту Санкт-Петербургской универзиты (1850). Быв професором в Саратовской гимназии, пак в Санкт-Петербургском кадетском корпусѣ. Од року 1853 став ся едным з ведучых редакторох журнала *Современник*. В року 1855 обгаив дизертацию *Естетичны одношѣня умѣня ку реалитѣ*, в котрой говорив, же умѣня мать служити сполоченству и вылѣпшѣню живота. В роках 1655–1856 опубликовав *Начеркы гоголевской добы русской литературы*, де въедно з литературныма проблемами ся доткнув социалных и филозофскых. Зачатком   — вызнаный лидер социал-револучной интелигенции. Арештованый в юлу 1862. В арештѣ, в Петропавловской твердыни, написав роман *Што робити?*. Засудженый на 7 рокы каторгы за револучну агитацию и доживотне высланя без права литературной роботы. Каторгу одбывав на Сибирии за Байкалом, а высланя в ещи май глухом закутѣ в Якутии, одкы в року 1883 было му дозволене перейти до Астрахани, а незадовго до смерти достав дозвол ся вернути домов. Умер 17. октобра 1889 в Саратовѣ.

Николай Чернышевскый быв ориентованый прозападно и выступав против националистох-славянофилох. В СССР быв часто поважованый за найвекшого револуционаря з добы до Ленина.

## Жерела и одказы
*  
* 

## Референции

Катеґорія:Русскоязычны писателе
Катеґорія:Російскы писателї
Катеґорія:Персоналии 19. стороча
Катеґорія:Філозофы
Саратов

**Саратов** — город, и административный центер Саратовской области, на рѣцѣ Волга, в европской части России.

## Полога
Лежить в середньом току рѣкы Волга на правом березѣ Волгоградского водоема, великый пристав и желѣзничный узел.

## История
Основаный в року 1590 як твердыня на оборону од нападу кочовникох. В року 1616 быв спустошеный и перейшов на инше мѣсто, в року 1674 ещи раз спустошеный в часѣ повстаня, зачим быв обновленый на старом мѣстѣ. Од року 1870 великый торговый центер, понеже став ся звязаный желѣзницьов з Москвов.

## Днешность
Саратов — великый промысловый комплекс, котрый ся простер вздовж рѣкы на многы километры. Мост через Волгу, отвореный в року 1965 зоз довжков  — еден з найдовжых в Европѣ. Найвекшы промысловы конарѣ: машинарство и хемия. В регионѣ ся добывать ропа и земный газ,  з котрых ся в городѣ выраблять шпиритус, синтетичны волокна, ацетон и амониум сулфат. Мать универзиту од року 1909 и вельо иншых высокых школ.

Город мать четыри театры, краеписный музей, музеи писательох Н. Г. Чернышевского и К. А. Федина.

## Вызнамны родаци
* Николай Чернышевскый (1828–1889), револуционарь-демократ, филозоф, публициста, писатель
* Константин Федин (1892–1977), писатель
* Олег Табаков (1935–2018), актер, режисер, педагог

## Жерела и одказы
* 
*  **Трёшников А. Ф.**: Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  С.&nbsp;414. 

## Референции


Saratov P5161373 2200.jpg|Мост через Волгу
Saratov P5161345 2200.jpg|Панорама города
Бальнеологическая лечебница сквер.jpg|Парк водолѣчницѣ
Вход в парк-сад "Липки".jpg|Городскый сад *Липкы*


Катеґорія:Населены пункты России
Цітосоль

Цітосоль є капалина внутрї бункы. Є то росток на воднім закладї в котрім плавають  орґанелы, білковины а інше вунковы штруктуры.  Находить ся у еукаріотичних і прокаріотичних бунках.

Катеґорія:Біолоґія
Лугачовіці

**Лугачовіці**  *Luhačovice* — курорт і місто у Злінскым краю на Мораві у Чешскій републиці.

Катеґорія:Міста Европы
Катеґорія:Курорты
Катеґорія:Головны міста
Катеґорія:Населены пункты Чехии
Александр II. Николаевич

**Александр II. Николаевич** Романов (Ослободитель), *17. апрѣль (29. апр.) 1818, Москва –†1. марец (13. мар.) 1881, Санкт-Петербург — передпослѣдный российский император (од 19. фебруара (2. мар.) 1855). За выслободжѣня милионох селян зо стану панщарского подданства, ай балканскых народох спод османского ярма достав прозывку *Ослободитель*.

## Походжѣня
Быв старшым сыном великого князя  Николая Павловича, (од року 1825 — император Николай I. Павлович) и его жены Александры Федоровны (до сопружества з великым князьом и покрещѣня в православие — принцезна Шарлотта Прусска).

## Найвекшы реформы
Во внуторной политицѣ зреализовав *Селянску реформу* (1861) и цѣлый ряд либеральных реформ (1860–1870-ы), котры приспѣли ку модернизации державы: 
* реформа судовой системы подля французского взора (1864);
* реформа мѣстного самосправованя (земства) и централной влады (Комитет министрох);
* реформа войска (1874, намѣсто 20 рокы повинной службы 6—7 рокы);
* реформа школства (повинне школованя).
Розбудовав желѣзницѣ за час свого панованя од  до , што оживило економику. Лайтмотивом тых реформ была модернизация России, выслободжѣня од феодализма и принятя западной културы и технологий. Основов реформ было знижѣня класовых привилегий, гуманитарный прогрес и економичный розвой.

Во вонкашной политицѣ  росширив спектр напрямох: окрем европского и выходного додав середньоазийскый и далековыходный.Зачав панованя в часѣ *Крымской войны* (1853–1856), поражка в котрой змусила го до реформ в державѣ. Наперек тому, же война была програна, царской дипломатии ся удало застачити мирны условия, потребны про внуторны реформы; вывести Россию з меджинародной изолации; пак змягчити поражку в *Крымской войнѣ*, добивши ся скасованя  в року 1871 рештриктивной статьи *Парижского мирного уклада 1856* о невтрализации Чорного моря и утримовати ровновагу в Европѣ, де ся Россия переважно ориентовала на Германию и Австро-Мадярщину, з котрыма в року 1873 подписала даколько догод.

На южном напрямѣ выступив по боку повсталых против турецкого султана балканскых народох (балканска криза 1875–1877, русско-турецка война 1877–1878, Сан-Стефанскый мирный договор 1878). На середньоазийском и далековыходном напрямѣ реализовав програму прилучѣня Середньой Азии; Айгунскый договор 1858 и Пекинскый договор 1860 з Китайом; Симодскый и Петербургскый договоры з Япониев (1858 и 1875). Добыча приморскых провинций од Китая (1858 и 1860) з верхом переважила продаж Аляскы США (1867), а завоеваня Середньой Азии поклало основу того, што мож назвати российским «памутовым империализмом».

Либерализация политикы привела ку наросту револучных рухох и тероризма, на императора были учинены шѣсть атентаты, з котрых послѣдный досяг свою цѣль. 1. марца (13. мар.) 1881 Александр II.  Ослободитель быв забитый въедно з даколькыма людми охраны в резултатѣ терористичного акта, учиненого членами организации *Народная воля*.

## Жерела и одказы
* 
* 

## Референции

Катеґорія:История России
Катеґорія:Пановници
Немеш

**Немешы** (мад. *nemes*) — представникы низшого дворянского класу в Мадярском кральовствѣ, што мали подаякы невеликы привилегии, тай мали вплыв як политичный, так и економичный.

## История
Немешами в Мадярськом кральовствѣ были люде зо вшелиякых етничных груп, помежи котрыма были ай Русины. Исторично тото были родины, котры из давного часу мали даяке векше газдовство, мали грошѣ, землѣ, авадь военскы заслугы, што вызнавала политично пануюча елита, и за што тым людьом давав ся официалный статус **немешы**. Много немешув было ай в Подкарпатю, в Марамороши, але векша часть не мали много землѣ авадь слуг тай вызначали ся над простов челядьов лем даякыми привилегиями. Близке до того понятя: *либертины*.

## Жерела и одказы
*  Цитат: «ЛИБЕРТИНЫ, слой крестьян, за службу королю освобожденные от феодальных повинностей и наделенные землей. С ослаблением королевской власти свободу теряют, закрепощены в конце 15 – начале 16 веков.»
*  Цитат: «НЕМЕШИ (НЯМЕШИ), мелкое дворянство, шляхта в Венгерском королевстве. Эта прослойка дворянства была характерна для Марамороша. Ее происхождение связывается с волошской (валашской) колонизацией, волошским (валашским) правом свободных поселенцев, которые за службу королю (охрана пограничных засек, королевских лесов, «соляного пути» по Тисе) получали титул немешей (нямешей) С началом феодальной раздробленности и ослаблением королевской власти (15 век) магнаты пытались подчинить себе и эту категорию шляхты, которая со временем превратилась в своеобразную прослойку свободного крестьянства.»

## Референции

Катеґорія:Социална штруктура
Лексика

**Лексика** — од  *τὸ λεξικός* *дотычный слова (слово, выповѣджѣня)* — сума слов языка, его словниковый фонд. Тот термин ся тыж хоснуе односно окремой части, пласта словникового фонда (лексика каждоденна, лексика бюрократична, лексика поетична), або  односно сумы слов, поуживаных дакотрым писательом (лексика Павловича), або односно сумы слов едного литературного дѣла (лексика Марка Шолтыса). Роздѣл лингвистикы, котрый общо штудуе лексику — лексикология.

Каждый язык мать велике множество слов, але не вшиткы слова ся в даном языку хоснують еднако часто. 
* **Активна лексика** — тота, што ся хоснуе каждоденно, бѣжно; котру люде не лем розумѣють, але и хоснують; котра ся поуживать з великов фреквенциов.
* **Пасивна лексика** — тота, котру люде розумѣють, але бѣжно не хоснують; котра ся поуживать з малов фреквенциов, а ку тым ся односять:
** архаизмы (глас, перст, чадо);
** историзмы (биров, желярь, левент);
** неологизмы (викенд, козмодром, мобил);
** диалектизмы, што ся хоснують лем локално (Бачка: озда 'ачей', Мараморош: пораз 'даколи')

Богатство словника у бесѣдуючых росте з вѣком, з прибываньом скушеностей, з подвышѣньом освѣты. Дѣтвакови, котрый зачинать бесѣдовати, выстачить пару слов, штырирочна дѣтина знать уж коло тысяч слов. Чим веце слов чоловѣк знать, тым мать векшу можность выбрати слова про свое выповѣджѣню, а выбор слов, тото уже штилизация. В каждоденной бесѣдѣ люде хоснують около 500 слов. Текст приповѣдкы, написаный на 10 странах мать . 

## Жерела и одказы
* **Жеребило Т.В.**: Словарь лингвистических терминов. Изд. 5-е, испр. и доп. — Назрань: ООО «Пилигрим», 2010. – . 
* **Кузнецов А. М.**: Лексика //Языкознание. Большой энциклопедический словарь / Гл. ред. В. Н. Ярцева. — 2-е изд. —  М.: Большая Российская энциклопедия, 1998. —  
* 
* 

## Референции

Катеґорія:Лексика
Народництво

**Народництво**,  *народничество* — сполоченскый рух в России в , напрямленый на познаня и оцѣнѣня моралных принципох простого люду, споюючый в собѣ идеи селянской демократии и утопичного социализма.

## История
Народництво взникло  як выслѣдок спора меджи *славянофилами* и *западниками*, в котром  ку  выграли славянофилы. Спор ся выострив до великой мѣры, напримѣр, западник Белинскый твердив, же народна словесность нич не вартать. Так званы *западникы* возносили Запад як край, одкы едино може прийти спасѣня. Але тоты, што мали можность зблизка познати тот Запад, напримѣр Герцен, охолоднѣли во своем захватѣ и признали русскому люду якусь шпециалну народностну психологию. Така перемѣна збудила новый интерес ку простому люду, и объявили ся писателѣ, котры вылучно писали о простом людѣ, зашто достали назву *белетристох-народникох*, их главный представитель быв Глеб Успенскый. В каждоденных спорах слово *народник* поуживало ся тыж и в нешумном вызнамѣ. Русскы марксисты одмѣтовали народницкый погляд и твердили, же простый люд русскый ничим ся не розличать од простого люда на Западѣ. Подтримовав народникох в даякой мѣрѣ Лев Толстой зо своим напрямом «опрощѣня».

В 1860-х роках тот рух не достав великого росширѣня, але зачав быти популарный в добѣ масового «ходжѣня меджи народ» (1874) и утвердив ся остаточно в часѣ активности револучной организации *[[Земля и воля]]* (1876–1879).

В акции  «ходжѣня меджи народ» молоды интелигенты, перебраны в селянску ношу, агитовали  по селах и ворохобили народ на повстаня против системы. Тото привело ку полицайным преслѣдованям, арештам и политичным процесам над народниками, найвѣстнѣйшым и масовым процесом з котрых быв  (1878). Окрем того, неграмотны селяне не все реаговали на пропаганду так, як ся чекало, а даколи агитаторох передавали на полицию.

Найвекшый успѣх мало народництво на Украинѣ, де "южны бунтарѣ", што дѣяли в Киевѣ, Одесѣ и Харьковѣ, робили пробы створѣня сталых поселень-комун в сельском теренѣ.

## Идеология
Идеология народництва в значной мѣрѣ была взята од  з двома важныма змѣнами, котры выходили зоз шпецификы России:
# основнов револучнов силов мали быти селяне, а не пролетариат;
# револуция мала привести Россию нараз ку социализму, оминувши стадию капитализма.

## Жерела и одказы
* 
* 
* 

## Референции

Катеґорія:История России
Ядерна мембрана

**Ядерна мембрана** є двоверьствова мембрана котра обколесує ядро евкаріотічной бункы а оддїлює ядро од другых орґанел. 

## Зложіня
Складать ся із вонкашной а внуторной верьствы ліпідовых молекул а ялерных поров, котры спаяють обидві верьствы а служать на трансторт меджі цітосолёв а ядром. Вонкашня верьства ліпідов має на своїм роверьху рібозомы, штруктуры, котры творять протеіны. Є скапчана з ендоплазматічным ретікулом, бунковов штруктуров, котра балить а транспортує протеіны. 

Внутрїшня верьства ядровой мембраны обколесує нуклеоплазму а утримує його штруктуру. Є то мережа творлена Протеіном а волокном што ся называть ядерна ламіма. 

## Референції

Катеґорія:Біолоґія
Нуклеоплазма

Нуклеоплазма, або каріоплазма, єден з типів протоплазмы, што находить ся в бунковом ядрі а є ограніченый ядернов мембранов . Нуклеоплазма є дуже візкознов текутинов (колоїдный розток протеінів) што обколесує хроматін і ядро. У нуклеоплазми розпущены много матерії, наприклад, нуклеотіды, потрібны про реплікації ДНА а ензімы што проводять різны ядерны процесы.

## Референції
Катеґорія:Біолоґія
Еден фон Горват

**Еден фон Горват**, родж.  *Edmund Josef von Horváth*, *, Мадярске кральовство〈теперь Риека, Хорватия〉– †, Франция — австромадярскый драматик и прозаик, котрый писав под псевдонимом ***Ödön von Horváth***, еден з первых антифашистичных писательох в Германии.

## Биография
Быв старшым сыном мадярского немеша, австромадярского дипломата    и его нѣмецкой жены Марии Гермины (родж. Прегнал, 1882–1959). Дѣточы рокы перебыв в мѣстах, де служив отець му — в Београдѣ, Будапештѣ, Братиславѣ, Вѣдню и Мюнхенѣ, а учив ся во школах мадярскых ай нѣмецкых. В конци войны бывав у свого уйка во Вѣдню, де в року 1919 склав матуру. Родичѣ подпоровали его охоту стати ся писательом, але аж в року 1933 быв годен жыти зо своей литературной творбы. В роках 1924–1933 жив в Залцбургу, Берлинѣ  и Мурнау (Бавария), а по приходѣ национал-социалистох вернув ся до Вѣдня, одкы по нацистичной инвазии в року 1938 емигровав до Парижа. Ту в часѣ бурѣ 1. юна 1938 забив го одломленый конарь, што упав з дерева.

## Творба
Его первы гры указують запаленость ку людовой културѣ и политичной истории Германии (Revolte auf Côte 3018, 1927 〈*Повстаня на котѣ 3018*〉Die Bergbahn, 1929 〈*Горска желѣзниця*〉), але неодовго переростать она в неспокой перед наростаючов габов фашизма и упадком моралности, котрый ку тому приспѣвав. Его найважнѣйшы гры о самодоволных маломѣщанах и недыбавых, але успѣшных нацистах: Italienische Nacht, 1930 〈*Талиянска ночь*〉и 
Geschichten aus dem Wiener Wald, 1930 〈*Повѣдкы из Вѣденьского лѣса*〉принесли му великый успѣх и награду Клайста в року 1931.

## Интересны факты
В року 1933 националсоциалисты зачали преслѣдовати своих противникох. 10 мая публично спалили понад 20 тысяч книг «нежаданых» авторох, Еден фон Горват быв шиканованый в пресѣ, его гра Glaube, Liebe, Hoffnung (Ein Totentanz), 1932 〈*Вѣра, любовь, надѣя (Малый танець смерти)*〉была выказана зо вшиткых сцен Германии. Многы писателѣ утѣкали до загранича, зачало ся и его утѣканя по Европѣ. В тых тяжкых часох многы глядали утѣшѣня и надѣю у ворожок. В Амстердамѣ еден ясновидець му повѣв лем тото: «Мусите ити до Парижу, и то нараз. Там на Вас чекать рѣшаючый поворот живота!» Еден фон Горват быв глубоко захваченый тыма словами, бо лем даколько дны перед тым достав писмо од голивудского режисера Роберта Сьодмака, же любив бы нафилмовати его роман Jugend ohne Gott, 1937 〈*Молодежь без Бога*〉та ци не могли бы они обговорити тото подробно в Парижу? Фон Горват быв скептичный: уже вельо режисеры перед тым давали му пусту надѣю, а нич з того. Их встрѣча мала ся одбыти 1. юна 1938. Фон Горват быв тот день нервозный и неспокойный, од рана быв на ногах, обходив вшиткых своих приятельох, котры там жили, але нигде ся не задержав надовше. В тот день в Парижу была читава буря, и пророцтво ся справдило, але рѣшаючов подѣев стала ся смерть писателя, забитого одломленым конарьом з дерева.

## Жерела и одказы
* 
* 
* 

## Референции

Катеґорія:Мадярскы писателе
Протоплазма

Протоплазма -  внутрішный обсяг жывой бункы, єй ядро а цітоплазма. Є огранічена бунковов мембранов.

## Референції

Катеґорія:Біолоґія
Риека

**Риека**,   *Rijeka*,   *Fiume*,  *Sankt Veit am Flaum*,  *Vitopolis, Flumen* — третий найвекшый город (по Загребѣ и Сплитѣ) и главный пристав Хорватии, културный центер западного региона, положеный на березѣ Ядранского моря в  Приморско-горанской жупѣ. 

## Полога
Город положеный на узкой ровнинѣ меджи Юлийскыми Алпами и Ядраном, ширячи ся горѣ убочами и по насыпныж зонах на березѣ моря. Меджинародне летиско Риека — на островѣ Крк.

## История
Од XV. стороча належала Габсбургам. В року 1717 достала статус вольного приставу. В року 1776
прилучена ку хорватскым землям як части Мадярского кральовства, а в року1779 як самоуправна часть кральовства (corpus separatum). В роках 1797, 1805 захвачена французскым войском, в роках 1809–1813 входила в Иллирийскы провинции. В року 1848 назад передана ку хорватскым землям, по австро-мадярской догодѣ 1867 де-факто прилучена ку мадярскым землям. В року 1873 споена желѣзницьов з Будапештом. По роспадѣ Австро-Мадярщины (1918) была объектом дипломатичного боя и належала пятьом розличным штатам: Фиумскый вольный штат (1920–1924), Италия (1924–1942), Третий райх (1943–1945), Югославия (1945–1991), Хорватия (од 1991).

## Газдовство
Морскый пристав Риека покрывать значну часть торгового перевоза держав Середньой Европы . Роповод «Адрия» (до Мадярщины) застачать ропов Риекску рафинерию (4,5 млн. тон сырой ропы рочно, найвекшу в Хорватии). Петрохемична фабрика DINA (на полиетилен,
полистирол и др.). Традичны конарѣ промысла: лодярство (лодярня «3. Maj»: танкеры, хемовозы, контайнеровозы, морскы траекты) и оправа (лодярня «Viktor Lenac»). Продукция шифного обладунку. Фармацевтичный, деревообробный, потравиновый промысел (в том числѣ виноробство и переробка продуктох моря), одѣвный промысел и выроба ставебных материалох. В околицях Риекы — популарны морскы купелѣ.

## Жерела и одказы
* 
* 
* 

## Референции


Rijeka-view-2.jpg|Центер и выгляд на море
Rujevica stadium, Rijeka, Croatia.jpg|Штадион Руевица
HŽ 7123 series DMU (01).JPG|Желѣзниця
Overview RJK 12082010.jpg|Меджинародне летиско


Катеґорія:Населены пункты Хорватии
Тифус

**Тифус**, од  *τῦφος* *дым; мряка; запаморочѣня* — зберна назва дакоторых инфекчных хворот, клиничныма проявами котрых суть порухы свѣдомости, запаморочѣня, пиля силной зимы и интоксикации.

Розличують тифус платкастый,  *typhus exanthematicus* и черевный, *enterotyphus, typhus abdominalis*; епидемичный и ендемичный; зворотный,  *typhus s. febris recurrens* ай иншакы.

Платкастый тифус в минулости быв мѣтлов людства, окреме в часѣ турецкых войн, в часѣ Наполеоновскых войн выступав як епидемия в России, Ираку, в дакотрых нѣмецкых крайох, ендемично в Галичинѣ. Ку взнику хвороты приспѣвають тяжкы социалны и гигиеничны обстояня: худобность, голод, нечистота, переповнены бываня, тѣлесна слабость. Тото ся указуе быти причинов лютованя хвороты в часѣ войн, в темницях, на шифах. 

Тото група подобных хворот, причиненых розличныма видами бактерии *рикетсии*, котры выпущають токсины в кровь. Бактерии ся переносять вушами, блохами и клѣщами.  Инкубачна доба од инфекции до появы первых симптомох 8–12 днѣ; симптомы: силный боль головы, зима, тряска, боль в крижах и клубах — приходять наглѣ. На третий – четвертый день хвороты наступать делирий, а в том часѣ указують ся тыж червены вымѣткы (roseola) на торзѣ, шии, руках и ногах. Смертность при епидемиях сягать .

Вылѣпшена гигиена майже зовсѣм одстранила тифус из Западного свѣта, але ся еще задержуе во многых державах, наперек вакцинам и пестицидам. Ендемичный тифус, котрый переносять блохы, што паразитують на грызунах, не такый страшный (смертность ниже 5%).

## Жерела и одказы
* 

* 

* 

## Референции

Катеґорія:Инфекчны хвороты
Гюстав Флобер

**Гюста́в Флобе́р**,  *Gustave Flaubert*;  Руан – , Круассе — французскый прозаик-реалист, поважованый за основателя реалистичной школы во французской литературѣ. Найлѣпше познатый як автор романа *[[Мадам Бовари (роман)|Мадам Бовари]]* (1856), в котром реалистично змальовав буржоазный живот.

Походив з родины дохтора. Учив ся в Кральовском коледжу в Руанѣ, де указав ся его интерес ку истории и литературѣ. В  року 1840 одышов до Парижу штудовати право. По трьох роках вызнали у него нервну хвороту, и быв му предписаный помалый способ живота. Флобер лишив штудии и вернув ся в родинный маеток Круассе под Руаном, де занимав ся переважно литературов. Быв маетный чоловѣк, што збавило го од потребы заробляти на живот пером або иншакым способом. Флобер не быв женатый и не мав дѣти. Зато годен быв покласти многы рокы на написаня едного-единого романа. Он вылѣпшовав свой штил з найвекшов усиловностьов.  Его амбициев было добити ся, жебы штил быв «ритмичный, як стих, и точный, як язык наукы» (писмо з 24. апрѣля 1852 до Луизы Коле). По его думцѣ, «чим скорше слово прилипне ку речѣню, тым красшый ефект». Он часто повторяв, же синонимох не е, а же писатель мусить найти *le seul mot juste*, «тото едино валушне слово», обы точно передав свою мысель. Але въедно з тым все хотѣв ритмичность и гармонию звучаня складох во своей прозѣ, жебы она оддѣяла не лем на розум читателя, но ай на его подсвѣдомость так, як музика, и так мала ещи май проникливый ефект, неж просте чутя слов подля их номиналной вартости.

Сочасна Флоберу «добронамѣрена» буржоазна критика одзывала ся о его творбѣ ненавистно. Писателя обвинили з потуплѣня моралных идеалох, вулгарности, цинизму  Такой по выходѣ в свѣт романа *[[Мадам Бовари (роман)|Мадам Бовари]]* Флобер быв прикликаный на суд, котрый, хоть оправдав писателя, но при том официално засудив реализм як «одмѣтаня красоты и добра».

Серед иншых его романох — екзотичный *Саламбо* (Salammbô, 1862), дѣя котрого ся точить в стародавной Картагенѣ; *Сентименталне школованя* (L'éducation sentimentale, 1869), класичный роман о росчарованю во добѣ социалных и политичных перемѣн; и *Соблазн святого Антония* (Tentation de saint Antoine, 1874), филозофичне зображѣня духовных мук; *Три повѣсти* (Trois Contes, 1877), што обсягуе три истории, котры ся одбывають в античной, середновѣкой и нынѣшной добѣ. Флобер, славный своим выграненым штилом, ся поважуе за вызнамного представителя французского реализма.

## Жерела и одказы
* 
* 
## Референции

Катеґорія:Французскы писателе
Катеґорія:Писателе 19. стороча
Праховскы скалы

**Праховскы скалы** () — є зоскупліня пісковых (пісковець) скал у Чеську у Краловоградецкым краї. Суть частёв природной резервації і Хороненой области Чеськый рай. 
Катеґорія:Скалны міста
Катеґорія:Скалны міста в Чеську
Мадам Бовари (роман)

**Мада́м Бовари́»**,  *Madame Bovary* — роман Гюстава Флобера, первый раз книжно появленый в року 1857 (в двох томах), перед тым в року 1856 печатаный на продовжѣня в журналѣ *Revue de Paris* его найславнѣйшый роман, котрый подля критикы зачав нову добу реализма в литературѣ.

Главна постава романа — Емма Бовари, жона добросердечного але простодушного дохтора Шарля Бовари, яка выросла на читаню романтичных романох, скоро ся росчаруе з нуды каждоденности, зачне жити над свои пѣнязи, вступать до немалженскых взаемин з надѣев збавити ся од пустоты и каждоденности провинчного живота. Хоть сюжет романа доста простый, аж и баналный, истинна вартость романа лежить в деталях и формах поданя сюжета. Флобер як писатель быв познатый своима снагами довести кажде дѣло до идеала, все усиловав ся найти найточнѣйшы слова.

Роман  *Madame Bovary* ся поважуе за еден зоз найвекшых шедеврох свѣтовой литературы.

Такой по выходѣ в свѣт романа писателя обвинили з потуплѣня моралных идеалох, вулгарности, цинизму 
Флобер быв прикликаный на суд, котрый, хоть оправдав писателя, но при том официално засудив реализм як «одмѣтаня красоты и добра».

## Жерела и одказы
* 
* 
* 

## Референции
Руан

**Руан**,  *Rouen* — французскый рѣчный и морскый пристав на рѣцѣ Сейна в департаменту Сен-Маритим, главный город региона Нормандия.

## Полога
Оддаленый о 100 км од устя Сейны, лежить о  на сѣверозапад од Парижа.

## История
В добѣ Римской империи быв познатым як *Rotomagus*.  В року 876 го завоевали Нормане. Од року 1204 належав Французам. В року 1430 англицкы окупанты ту влапили Яну з Арку, а ещи и днесь мож видѣти турню, де была заперта. Руан богатый на историчны и архитектурны памятникы, и цѣла часть его несе назву город-музей *ville-musée*.

## Вызнамны родаци
* Пьер Корней (1606–1684),  французскый драматик.
* Гюстав Флобер (1821–1880), французскый прозаик-реалист.
* Франсуа Олланд (*1954), президент Франции (2012–2017).

## Жерела и одказы
* 
* 

## Референции

Катеґорія:Населены пункты Франции

Overview of Rouen 20140514 1.jpg|Панорама Руана
Place du Vieux-Marché, Rouen (2).jpg|Плац Вю-Марше
Реализм (литература)

**Реализм**,  *realis* *реалный, сущный, правый*, в контекстѣ литературы — тип умѣлецкой творбы, основаный на представлѣню о литературѣ як способѣ познаня и постигнутя людской особности и натуры, основаный на правдивом зображованю реалности.

## Принципы
Видячи роль литературы в познаню чоловѣком себе и свѣта, реализм ся снажить выявити смысел животных явох, широко обняти реалность з ей противностями, вызнавать право писателя сягнути до вшиткых сторон живота без ограничѣня тем и сюжетох. Реализм указуе взаемодѣю чоловѣка з окружѣньом, вплыв сполоченскых условий на судьбы окремых люди и цѣлых сполоченскых груп и версти, вплыв социалных обстоянь на моралность и духовный свѣт люди, и наопак. Утверджуючи цѣнность моралных гледань, реалистична литература сповнять важну социално-воспитуючу роль. Реализм видить живот в розвою, указуе не лем его устояны формы, но и выявлять и фиксуе в образах взник новых форм живота и социалных односин, новых психологичных и сполоченскых типох.

## Вывой
Реализм в литературѣ став ся ведучым напрямом в XIX.&nbsp;ст., (прийшов на змѣну романтизму),  а дають ся ту окреслити розличны историчны етапы его вывоя: информативный реализм, критичный реализм, социалистичный реализм. В каждой историчной добѣ и у каждого писателя в основѣ были даякы идейно-сполоченскы аспекты живота и в даякой мѣрѣ идеологична и политична улога.

Але в соцреализмѣ уже доминує абсолутизация принципа реализма на основѣ марксо-ленинскых догматох, погляд з класовых, позаумѣлецкых позиций, протиставлѣня его иншым, «буржоазным» тенденциям. 

## См. тыж
* Социалистичный реализм

## Жерела и одказы
* 
* **Білоус П.**: Термінологічний словник. //Білоус П. В.:  Вступ до літературознавства: навч. посіб. — Київ: ВЦ «Академія», 2011. — 336 с. —  — сс.&nbsp;316-330. 
* Літературознавча енциклопедія / y двох томах / Авт.-уклад. **Ю. І. Ковалів**. — К: ВЦ «Академія», 2007. (Енциклопедія ерудита).  Том 2 — 624 с.  

## Референции

Катеґорія:Литературны термины
Катеґорія:Литературны жанры
Катеґорія:Умелецькы напрямы
Хуан Рамон Хименес

**Хуа́н Рамо́н Химе́нес Мантеко́н**,  *Juan Ramón Jiménez Mantecón*; 23. децембер 1881, Могер, Андалузия, Испания — †29. май 1958, Сан Хуан, Порторико) — испанскый поет, еден з лѣпшых испаноязычных лирикох. Нобеловый лавреат з литературы в року 1956 «за лиричну поезию, взор высокого духа и умѣлецкой чистоты в испанской поезии».

## Живот
Хуан Рамон Хименес достав образованя в йезуитской интернатной школѣ, пак штудовав право в Севильи, но штудии не закончив. Хименес быв поетом, литературным критиком и редактором литературного часописа. В року 1917 побрав ся зоз Зенобиев Кампруби, поетков и перекладательков. По зачатку домовой войны лишив Испанию, пару рокы быв на Кубѣ, пак в Споеных Штатох и, наконець, осадив ся в Порторико, де працовав як професор испанской литературы на Универзитѣ Порторико.

В часѣ испанской домовой войны стояв на сторонѣ републиканскых сил. В Америцѣ достав популарность своев прозовов роботов  *Платеро и я* (Platero у уо, 1917), историев чоловѣка и его ослика. Ту Хименес зображать свой живот в родном Могерѣ. *Платеро*,  *стрѣберный* — ослик, на якому
поет вандруе, его приятель и побратим. Книга, што мать подтитулок *Андалузска елегия*, идеализує патриархалный
сельскый живот, протиставленый крутостям цивилизации.

## Творба
Дебутовав поетичнов зберьков *Фиаловы душы* (Almas de violeta», 1900), котра, як и далша, *Нимфы* (Ninfeas, 1900), указуе вплыв французского символизма. Рафинована мелодика стиха, меланхоличны интонации, тонкы фолклорны штилизации, вытончены образы характерны про зберькы поезий, вручены темам природы, любови, смерти: *Смутны поспѣвкы* (Arias tristes, 1903), *Далекы загороды* (Jardines Iejanos, 1904), *Пасторали* (Pastorales, 1911), *Меланхолия*
(MeIancolia, 1912), *Елегии* (Elejias, , ) идр. В далшой творбѣ обертать ся ку гледаню «чистой поетичной сущности», вникать до внуторного свѣта чоловѣка, до душы и мистичных скушености, пише переважно верлибром: *Духовны сонеты* (Sonetos espirituales, 1917), *Диарь поета-новоженця* (Diario de un poeta recién casado, 1917), *Вѣчности* (Eternidades, 1918), *Красота* (Belleza, 1923), поемы *Простор* (Espacio, 1954) идр. Тоты исты знакы несе и лирична проза Xименеса — зберькы новел *Платеро и я* (Platero у уо, 1914, конечна верзия 1917), *Звѣрь зоз глубины душы* (Animal de fondo, 1949), а тыж критичны есеи *Безконечный поток* (La corriente infinita, 1961) идр. Хименес тыж автор поетичных перекладох (в том числѣ англицкых романтикох). Творчость Xименеса зробила значный вплыв на вывой испанской и латино-америцкой поезии.
## Жерела и одказы
* 
* 
* 
* 

## Референции

Катеґорія:Нобеловы лавреаты з литературы
Катеґорія:Испаноязычны писателе
Катеґорія:Писателе 20. стороча
Цеглид

**Цеглид**,  *Cegléd* — варош под Будапештом, центер округа Цеглид жупы Пешт, з обывательстом около 35 тысяч особ.

## Полога
Лежить в меджирѣчу Дуная и Тисы, оддаленый од Будапешта около  на юговыход.

## История
Перва документована споминка датована роком 1358. Назва походить од едной файты побережной вербы,  *Salix elaeaglos*, котра ту росте, а по старомадярскы ся называть „cegle”, „cigle”, а „d” — то деминутивный суфикс.
Цеглид подтримав восстаня Дьердя Довжи (1514) и Ференца II. Раковция (1704–1711). В року 1848 мав уже понад 16&nbsp;000&nbsp;обывательох. В часѣ войны за независимость, 24. септембра 1848 Лайош Кошшут ту зачав зберати свое войско и до 3&nbsp;000 набрав в самом Цеглидѣ.

Географичный словник Елека Финьеша (1851) упоминать о Цеглидѣ, як желѣзничной штации на линии Будапешт–Солнок, з поштовым урядом и обширныма уродныма землями и винницями, котры приносять порядне вино. Мѣстечко,  *mező-város*, мало 16934 душы, з того Мадяре 16756, Цигане 118,  Нѣмцѣ 46, Товты 8, Талиане 6. Подля вѣры 9772 реформаты, 6509 католици, 522 евангелици, 118 израелиты, 13 незъединеной старой вѣры (православны Волохы?). Обывателе переважно жиють земледѣлством и хоть тяжка их робота, але суть доста заможны.

## Вызнамны родаци
* Иштван Темеркень (1866–1917), писатель, етнограф, музеолог.

## Жерела и одказы
* 
* 

## Референции


Kossuth Lajos tér, Dózsa György emlékmű (Somogyi József, 1972.), balra a református templom kupolája. Fortepan 60571.jpg|Дьердь Довжа
Statue of Lajos Kossuth by János Horvay in 1902. - Szabadság Sq., Cegléd, Hungary.JPG|Лайош Кошшут
Cegled-2.jpg|Плац Кошшута
Cegled-4.jpg|Реформ. храм
Cegled-1.jpg|Радниця

Катеґорія:Населены пункты Мадярьска
Вайл дер Штадт

**Вайл дер Штадт**,  *Weil der Stadt* — варош в Германии, в земли Баден-Вюртемберг, в районѣ Беблинген. 

## Полога
Лежить о  на запад од Штутгарта, над рѣков Вюрм. Варош административно ся дѣлить на 5 варошскы районы. 

## История
Перва исторична документована споминка датована роком 1075. Походжѣня з Римской империи зафиксоване ай в гербѣ вароша, котрый обсягуе мотто SPQR.

## Вызнамны родаци
* Йоганн Кеплер (1571–1630), математик, астролог и астроном

## Жерела и одказы
* Официална сторона

## Референции


Würmbrücke Weil der Stadt Hausen.jpg|Район Гаузен,мост на Вюрмѣ 
WdSt-PeterundPaul.jpg|Римокатолицкый костел Петра и Павла
Rathaus und Keplerdenkmal Weil der Stadt.jpg|Радниця и памятник Йоганну Кеплеру
Keplerhaus Weil der Stadt.jpg|Родный дом Кеплера
Weil der Stadt - Altstadt - Stadtmauer - Roter Turm und Storchenturm in der blauen Stunde.jpg|Варошскый мур

Катеґорія:Населены пункты Германии
Василь Латта

**Василь Латта**,  Василь Петрович Латта, *29. децембер 1921, Пчолине Пряшовскый край&nbsp;– , Братислава, Чехословакия&nbsp;— педагог, лингвиста.

## Живот
Василь Латта походив з родины незаможного селянина.

Учив ся в гимназии в Мукачовѣ (до 1938), продовжовав в Русской гимназии в Празѣ (1939 – 1942), Политехничном инштитутѣ во Вѣдню (1942 – 1944, хемия). В року 1944 быв участником Словацкого народного повстаня. В року 1945 — еден зо закладательох *Русской гимназии* в Меджилаборцях, што в року 1946 перенесла ся до Гуменного, ту ай выучовав, покы го Министерство школства не послало на далшы штудии на Ленинградской державной универзитѣ (1948 – 1950, русска филология), котры не закончив через хвороту. В року 1950 была му звѣрена организация *Педагогичной интернатной гимназии* в Меджилаборцях, котрой быв ай директором (1952–1954), наступно — организация катедер русского ай украинского языка на Пряшовском педагогичном инштитутѣ. Высше образованя закончив аж в року 1954 в Братиславѣ, екстерно, и наступив до ашпирантуры при Универзитѣ Коменского (кандидат наук, 1957, дизертация *Українські говори Східної Словаччини* обгаена в Празѣ на Карловой универзитѣ). В Братиславѣ наступно преподавав русскый и украинскый язык (1954 – 1965; доцент од року 1963).

В. Латта быв шпециалиста з фонологии русинскых диалектох выходной Словакии. Найвекшу славу му принес диалектный атлас, котрый выкликав великый интерес меджи словацкыма и украинскыма языкознателями ещи перед тым, як робота была опубликована о много рокы по смерти ученого под назвов «Атлас українських говорів Східної Словаччини» (1991, тогды русинскы диалекты мож было назвати лем украинскыма). Выступав з научныма рефератами на меджинародных конгресах в Москвѣ (1958), Софии (1963) и Киевѣ (1963).

Умер цѣлком нечекано. Погребеный в Пчолиному. Величезный атлас (399 основны карты и 4 помочны, 195 карты фонетичных явох, 123 карты морфологичны, 39 лексичны и 38 зведены) пролежав во фондох Словацкой академии наук в Братиславѣ 26 рокы. Быв выданый аж при нагодѣ недожитого 70-роча ученого. Заслугу на том мали професор словацкой диалектологии , директор Музею украинской културы во Свиднику  и .
В Пчолиному отворена му памятна табла, в року 2011 на Пряшовской универзитѣ одбыла ся научна конференция ку 90-рочу его уродин.

## Научны роботы
В. Латта опубликовав понад 20 научных робот.
Основны публикации:
* 1958 — Полногласие в украинских говорах Восточной Словакии
* 1959 — Українські говори у Східній Словаччині
* 1961 — Отношение восточнославянских рефлексов некоторых общеславянских фонетических групп в украинских говорах Восточной Словакии
* 1961 — Фонетические системы украинских говоров Восточной Словакии
* 1962 — Словацько-українська мовна межа
* 1963 — К вопросу икавизма в украинских говорах Восточной Словакии
* 1964 — О древнейшей украинской диспалатизации
* 1991 — Атлас українських говорів Східної Словаччини

## Жерела и одказы
* 
* 
* 
* **Федір Ковач**: Латта Василь // 
* 

## Референции

Катеґорія:Лингвисты
Катеґорія:Педаґоґы